PATVIRTINTA

Šilalės rajono savivaldybės mero

2025 m. balandžio 2 d. potvarkio

Nr. T3-127

**ŠILALĖS RAJONO SAVIVALDYBĖS ASIGNAVIMŲ VALDYTOJŲ METINIO BIUDŽETO VYKDYMO ATASKAITŲ RINKINIO IR TARPINIŲ BIUDŽETO VYKDYMO ATASKAITŲ RINKINIO SUDARYMO TAISYKLĖS**

**i skyrius**

**BENDROSIOS NUOSTATOS**

1.Šilalės rajono  savivaldybės asignavimų valdytojų biudžeto vykdymo ataskaitų sudarymo taisyklės (toliau – Taisyklės) nustato Šilalės rajono savivaldybės asignavimų valdytojų, gaunančių asignavimus iš savivaldybės biudžeto, valstybės biudžeto, žemesniojo lygio biudžeto vykdymo ataskaitų rinkinio sudarymo ir teikimo tvarką bei terminus. Asignavimų valdytojai biudžeto vykdymo ataskaitų rinkinius rengia pagal šiose Taisyklėse nurodytas ir Lietuvos Respublikos finansų ministro įsakymu patvirtintas ataskaitinio laikotarpio ataskaitų formas.

**II SKYRIUS**

**ATASKAITŲ RENGIMAS**

2. Metinį biudžeto vykdymo ataskaitų rinkinį (toliau – MBVAR) ir Tarpinį biudžeto vykdymo ataskaitų rinkinį (toliau – TBVAR) sudaro:

2.1. biudžeto išlaidų sąmatos vykdymo ataskaita, kuri rengiama užpildant Taisyklių 1 priede pateiktą formą;

2.2. aiškinamasis raštas, kuris rengiamas užpildant Taisyklių 2 priede pateiktą formą ir kuriame turi būti:

2.2.1. informacija apie biudžetinių įstaigų pajamas, užpildant Taisyklių 3 priede pateiktą formą;

2.2.2. informacija apie asignavimų nepanaudojimo priežastis, užpildant Taisyklių 4 priede pateiktą formą;

2.2.3. informacija pagal programas, uždavinius ir priemones, užpildant Taisyklių 5 priedą;

2.2.4. informacija apie lėšų likučius biudžetinių lėšų sąskaitose (kasoje, mokėjimo kortelėse) metų pradžioje ir ataskaitinio laikotarpio pabaigoje ir paaiškinamos jų susidarymo priežastys, užpildant Taisyklių 6 priedą;

2.2.5.informacija apie likusias mokėtinas sumas, kurių mokėjimo terminas yra suėjęs;

2.2.6. informacija apie praėjusiais metais nepanaudotų lėšų likutį, kuris ataskaitiniais metais buvo įskaitytas į nuo metų pradžios gautus asignavimus;

2.2.7. informacija apie įgyvendinant iš Europos Sąjungos (toliau – ES) fondų ir (arba) kitos tarptautinės finansinės paramos lėšų bendrai finansuojamus projektus dėl neplanuotų netinkamų finansuoti ES fondų ir (arba) kitos tarptautinės finansinės paramos lėšomis išlaidų apmokėjimo padarytas valstybės biudžeto lėšų išlaidas nurodant:

2.2.7.1. asignavimų valdytojo ar jam pavaldžios įstaigos įgyvendinamą projektą, kurį įgyvendinant padarytos netinkamos finansuoti išlaidos (ES ir (arba) kitos tarptautinės finansinės paramos programa, pagal kurią finansuojamas projektas, projekto vykdytojas, projekto pavadinimas);

2.2.7.2. netinkamų finansuoti išlaidų atsiradimo priežastys;

2.2.7.3. netinkamų finansuoti išlaidų sumą, kurią buvo planuojama apmokėti iš projektui skirtų ES, kitos tarptautinės finansinės paramos ir (arba) bendrojo finansavimo lėšų, tačiau nustačius pažeidimą ar dėl kitų priežasčių išlaidos turėjo būti apmokėtos iš valstybės biudžeto lėšų (įskaitant atvejus, kai išlaidos nebuvo apmokėtos iš projektui skirtų ES, kitos tarptautinės finansinės paramos ir (arba) bendrojo finansavimo lėšų, ir atvejus, kai išlaidos buvo apmokėtos, bet gautos finansavimo lėšos turėjo būti grąžintos, o išlaidos padengtos iš valstybės biudžeto lėšų);

2.2.7.4. netinkamų finansuoti išlaidų finansavimo šaltinį (valstybės ir (arba) savivaldybės biudžeto programą);

3. Asignavimų valdytojai, pildydami 3 priedą, praleidžia tuščias eilutes, nekeičia jų eilės numerių, pildydami 4 priedą, valstybės asignavimų nepanaudojimo priežastis detalizuoja nesujungdami eilučių, kiekvieną nuokrypio sumą detalizuodami atskira eilute, nurodydami programos pavadinimą, finansavimo šaltinio kodą, asignavimų nepanaudojimo priežasčių grupės numerį ir detalų paaiškinimą.

4. Ataskaitos rengiamos pagal paskutinės ataskaitinio laikotarpio dienos duomenis. 1,3 ir 6 priedai pildomi eurais ir centais, 4 ir 5 priedai pildomi tūkstančiais eurų su vienu ženklu po kablelio.

5. Šilalės rajono savivaldybės administracijos Biudžeto ir strateginio planavimo skyriui (toliau – Biudžeto ir strateginio planavimo skyrius) teikiamos tiek MBVAR, tiek TBVAR turi būti pasirašytos Lietuvos Respublikos viešojo sektoriaus atskaitomybės įstatymo 15 straipsnyje nustatyta tvarka.

**III SKYRIUS**

**ATASKAITŲ TEIKIMAS**

8. Biudžeto ir strateginio planavimo skyriui teikia:

8.1. MBVAR – kitais metais po ataskaitinių metų pabaigos iki sekančių metų sausio 7 dienos;

8.2. TBVAR – po ataskaitinio laikotarpio pabaigos iki kito mėnesio 7 dienos;

8.3. valstybės biudžeto asignavimus gaunantys asignavimų valdytojai I ketvirčio, pusmečio, 9 mėnesių, metų Taisyklių 2.1 papunktyje nurodytą ataskaitą – po ataskaitinio laikotarpio pabaigos iki kito mėnesio 4 dienos.

**IV SKYRIUS**

**MBVAR TBVAR SKELBIMAS**

9. MBVAR ir TBVAR viešojo sektoriaus subjektas skelbia savo interneto svetainėje, o jeigu jos neturi, – kontroliuojančiojo viešojo sektoriaus subjekto interneto svetainėje ne vėliau kaip per 10 dienų nuo ataskaitų rinkinių pateikimo Biudžeto ir strateginio planavimo skyriui dienos.

10. Skelbiami ne mažiau kaip 3 praėjusių metų TBVAR ir MBVAR.

**V SKYRIUS**

**BAIGIAMOSIOS NUOSTATOS**

11. Biudžeto ir strateginio planavimo skyrius, priimantis MBVAR ir TBVAR, konsultuoja asignavimų valdytojus ataskaitų rengimo klausimais.

\_\_\_\_\_\_\_\_\_\_\_\_\_\_\_\_